Производството на автомобили във Великобритания отбелязва силен спад - Факти - econ.bg
Производството на автомобили във Великобритания отбелязва силен спад 0
Анализът на данните показва, че през февруари търсенето на британски автомобили е намаляло както в страната, така и от чужбина, като производството за тези два сегмента е спаднало съответно с 11% и 16,4%
По данни на Британското общество на производителите и търговците на автомобили от 28 март, през февруари производството на коли в страната е намаляло до 123 200 бройки, което представлява спад от 15,3% спрямо същия период на миналата година. Според главният изпълнителен директор на обществото Майк Хоус, неяснотите около излизането на страната от Европейския съюз са оказали сериозно влияние върху сектора.
Анализът на данните показва, че през февруари търсенето на британски автомобили е намаляло както в страната, така и от чужбина, като производството за тези два сегмента е спаднало съответно с 11% и 16,4%.
Майк Хоус заяви, че макар някои да твърдят, че автомобилната индустрия на Великобритания, която трябва да се справя с търговските търкания в международен план, свиването на пазара и натиска от технологичните разделения, може успешно да се справи с рисковете от Брекзит без сделка, спадът на производството за девети пореден месец бие алармата в сектора.
„Неяснотите около Брекзит парализираха притока на инвестиции, доведоха до намаляване на заетостта и нанесоха щети върху международния ни имидж. Притесненията за бизнеса са огромни. В момента е необходимо парламентът да се обедини и възстанови стабилността, за да вдъхнем увереност на инвеститорите, а автомобилната индустрия отново да дава принос за икономиката на страната", каза още Майк Хоус
търговци производители автомобили Европейски съюз Великобритания